Balėnų I tvenkinys
56°11′20″ š. pl. 22°18′26″ r. ilg.﻿ / ﻿56.18889°š. pl. 22.30722°r. ilg.﻿ / 56.18889; 22.30722 Balėnų I tvenkinys – dirbtinės kilmės vandens telkinys Mažeikų rajone, Tirkšlių seniūnijoje, 8 km į pietus nuo Tirkšlių, į pietus nuo Balėnų kaimo. Šalia, iš rytų pusės, praeina kelias Nr.4604 (Anulynas–Tirkšliai). Tvenkinio kodas – 30050242. Įrengtas ant Balėnupio upelio, 7,2 km nuo įtekėjimo į Viešetės upę. Tvenkinio ilgis iš pietų į šiaurę - 0,29 km, plotis - iki 0,1 km. Užtvanka 230,0 m ilgio, 6,5 m pločio ir 2,3 m aukščio. Baseino plotas užtvankos pjūvyje yra 3,0 km². Tvenkinio altitudė 106,5 m virš Baltijos jūros lygio. Įrengta gelžbetoninė šachtinė vandens pertekliaus pralaida. Tvenkinio krantai lėkšti ir žemi. Pakrantėje auga pavieniai medžiai. Tvenkinio aukštupys, jį įrengiant buvo pagilintas. Apie 40 proc. tvenkinio akvatorijos apaugusi vandens augalais. Aplinkui plyti dirbami laukai.